Referat styremøte nr. 1, styret 2020-2021,  Fredrikstad BK Atlas
Tid: torsdag 7. mai 2020 kl. 17:30-19:30 
Sted: Atlas sine lokaler (ute, pga korona)
Til stede: Klas Pettersen, Ninni Pettersen, Gudrun Høie, Arne Amundsen, Geir Omberg, Ann Kristin Kjølholdt, Christer Bjørsland
Sekretær: Ann Kristin Kjølholdt og Klas Pettersen

Saksliste
Sak 1, 2020. Gjennomgang av protokollen fra årsmøtet 2020, konstituering av nytt styre.
Protokollen ble gjennomgått. Det nye presenterte seg for hverandre. 

Sak 2, 2020. Gjennomgang av Atlas sin organisasjonsplan, definere roller og arbeidsoppgaver til styremedlemmer.
Det refereres til Atlas sin organisasjonsplan, der roller er definert.

Sak 3, 2020. Fastsettelse av tider for styremøter.
I utgangspunktet blir det styremøter første torsdag i hver måned. Vi ble enig om møte på følgende datoer:
- 4.6.20 kl. 18.00
- 9.7.20 kl. 1800 
- 6.8.20 kl, 18.00

Sak 4, 2020. Bryteakademiet i Fredrikstad.
Gudrun orienterte om klubbens planer. Atlas ønsker at samarbeidspartnerne i prosjektet skal være Wang Toppidrett, Olympiatoppen Øst, Høgskolen i Østfold, og Shigakkan University i Japan og Fredrikstad kommune.  Atlas vil i samarbeid med disse legge til rette for trening og hospitering for utøvere over 16 år som ønsker å studere eller jobbe og samtidig satse på bryting. I den forbindelse så ønsker klubben å bygge på vårt treningslokale. Vi trenger både større treningsareal og vi ønsker også en hybeldel hvor hospitanter og utøvere kan bo og gjester overnatte. Gudrun la frem skisse. I henhold til planene ovenfor så er det også viktig å tenke på rekruttering. Vi må arbeide for å få flere aktive utøvere. 

Styret nedsetter en komite for å jobbe med plan for utbygging bestående av:
[bookmark: _GoBack]- Sven Åge Nilsen
- Gudrun Høie/Georghe Costin
- Arne Amundsen

Sak 5, 2020. Planer/visjoner for utbygging av treningslokaler, eget Atlas hus.
Se Sak 4.

Sak 6, 2020. Evaluering/plan for trening i koronatiden.
Treningen har vært løst på best mulig måte ut fra de gitte forutsetningene. Få klubber har gitt et så godt treningstilbud som Atlas i koronatiden. Vi ønsker å ha et så godt treningstilbud som mulig også i fremtiden, innenfor myndighetenes retningslinjer.

Sak 7, 2020. Utdannelse av trener (kurs, topptrener 2 for Gudrun, eventuelt andre?)
Styret er positive til trenerutdannelse og vil også oppfordre flere til å ta utdannelse og kurs. Styret vil spesifikt at flere skal ta trenerkurs, dommerkurs og stevnesekretærkurs. Styret mener at dersom Atlas betaler for kurs er det rimelig at personen som tar kurset binder seg til Atlas en gitt periode. Styret anser 5 års bindingstid å være rimelig. Spesifikt vil styret betale kursavgifter for Gudruns topptrenerkurs dersom hun binder seg til å være i Atlas i 5 år etter kurset er gjennomført.

Sak 8, 2020. Atlas Camp 2020, bør antakelig avlyses.
Atlas Camp kan mest sannsynlig ikke avholdes på normal måte. Vi tar endelig avgjørelse neste styremøte.

Sak 9, 2020.  Status økonomi: sponsorer, søknader o.a.
Vi har fått inn Sparebank 1 som sponser, med 200.000 kr. Dette gjør at Atlas sin økonomi er bedre enn noen sinne, til tross for den vanskelige koronasituasjonen. Vi må avvente og se om vi kan søke midler for tapte inntekter for vårt planlagte stevne og for Atlas Camp, som vil måtte avlyses pga korona.

Sak 10, 2020. Forslag til komiteer:
- utbyggingskomite: Sven Åge Pedersen, Gudrun Høie/Gheorghe Costin, Arne Amundsen
- sponsorkomite: Geir Omberg, Thomas Amundsen, Klas Pettersen
- oppussingskomite: vi bestemmer dette neste møte

Sak 11, 2020. Oppussing av Atlas sine lokaler
Dette tas neste styremøte.

Sak 12, 2020: Eventuelt.
Vi diskuterte to saker under eventuelt, rekruttering og klubbdrakter/dresser. 
Rekruttering: 
Vi merker frafall pga korona, og må være gode på rekruttering.
· Én mulighet er å få innpass i gymtimer på skoler, at Gheorghe/Gudrun holder timer. Vi kontakter FRID om dette
· Kan vi holde bryteshow i sentrum? Dette kan være før kinoforestillinger eller et show på torget på sommeren.
· Skal vi forsøke oss med egne jentegrupper 6-10 år?

Klubbdrakter/dresser: 
Det har ikke vært mulig å få klubbdrakter fra Gmax i det siste. Det er kun én person der som vet hva Atlas skal ha, og han har vært sykemeldt. Klas kontakter Gmax for å få klarhet i avtalen.
